Všeobecne záväzné nariadenie mestskej časti Bratislava-Petržalka č. 11/2022, ktorým sa mení a dopĺňa Všeobecne záväzné nariadenie č. 1/2012 zo dňa 17. 04. 2012 o určení výšky príspevku a spôsobe jeho platby na čiastočnú úhradu nákladov v školách a školských zariadeniach v zriaďovateľskej pôsobnosti mestskej časti Bratislava-Petržalka v znení všeobecne záväzného nariadenia č. 4/2013,  č. 3/2015, č. 4/2019, č. 7/2019, č. 15/2019,
č. 18/2019, č. 15/2020, č. 4/2021 a č. 2/2022.

Miestne zastupiteľstvo mestskej časti Bratislava-Petržalka podľa § 15 ods. 2 písm. a) zákona Slovenskej národnej rady č. 377/1990 Zb. o hlavnom meste Slovenskej republiky Bratislave
v znení neskorších predpisov, § 6 ods. 1 zákona Slovenskej národnej rady č. 369/1990 Zb.
o obecnom zriadení v znení neskorších predpisov, § 6 ods. 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov
v znení neskorších predpisov, § 28 ods. 6 a ods. 7, § 114 ods. 4 a ods. 7, § 116 ods. 7 a ods. 8,
a § 140 ods. 11 a ods. 12 zákona č. 245/2008 Z. z. o výchove a vzdelávaní (školský zákon) a o zmene a doplnení niektorých zákonov v znení neskorších predpisov, na základe zákona
č. 544/2010 Z. z. o dotáciách v pôsobnosti Ministerstva práce, sociálnych vecí a rodiny Slovenskej republiky v znení neskorších predpisov a čl. 38 písm. a) Štatútu hlavného mesta Slovenskej republiky Bratislavy v znení jeho dodatkov sa uznieslo na tomto všeobecne záväznom nariadení:

**Čl. I**

Všeobecne záväzné nariadenie č. 1/2012 zo dňa 17. 04. 2012 o určení výšky príspevku
a spôsobe jeho platby na čiastočnú úhradu nákladov v školách a školských zariadeniach v zriaďovateľskej pôsobnosti mestskej časti Bratislava-Petržalka v znení všeobecne záväzného nariadenia č. 4/2013, všeobecne záväzného nariadenia č. 3/2015, všeobecne záväzného nariadenia č. 4/2019, všeobecne záväzného nariadenia č. 7/2019, všeobecne záväzného nariadenia č. 15/2019, všeobecne záväzného nariadenia č. 18/2019, všeobecne záväzného nariadenia č. 15/2020, všeobecne záväzného nariadenia č. 4/2021 a všeobecne záväzného nariadenia č. 2/2022, sa mení a dopĺňa takto:

**1.** V § 5 ods. 1 prvej vete sa slová „Školské jedálne materských a základných škôl, v zriaďovateľskej pôsobnosti mestskej časti Bratislava-Petržalka (ďalej len „Školské jedálne“),“ nahrádzajú slovami „Školské jedálne materských, základných škôl a výdajná školská jedáleň v zriaďovateľskej pôsobnosti mestskej časti (ďalej len „školské jedálne“).“.

**2.** V § 5 odsek 5 znie:

„(5) Príspevok zákonného zástupcu dieťaťa a žiaka je podľa vekových kategórií stravníkov v nadväznosti na odporúčané výživové dávky určený za každý stravovací deň nasledovne:

1. pre dieťa materskej školy (2 – 6 rokov) – 2,50 € (z toho desiata 0,60 €, obed 1,40 €, olovrant 0,50 €),
2. pre žiaka základnej školy (6 – 11 rokov) – obed 2,10 €,
3. pre žiaka základnej školy (11 – 15 rokov) – obed 2,30 €.“.

**3.** V § 5 odsek 6 znie:

„(6) Príspevok zákonného zástupcu dieťaťa a žiaka pre diétne stravovanie a stravovanie športovcov je podľa vekových kategórií stravníkov v nadväznosti na odporúčané výživové dávky určený za každý stravovací deň nasledovne:

1. pre dieťa materskej školy (2 – 6 rokov) – 2,90 €, (desiata 0,70 €, obed 1,60 €, olovrant 0,60 €),
2. pre žiaka základnej školy (6 – 11 rokov) – obed 2,40 €,
3. pre žiaka základnej školy (11 – 15 rokov) – obed 2,60 €.“.

**4.** V § 5 ods. 21 sa slová „tretieho finančného pásma v sume 1,41 € za obed.“ nahrádzajú slovami „piateho finančného pásma v sume 2,80 € za obed.“.

**5.** V § 5 sa vypúšťa odsek 26.

**6.** § 6 sa vypúšťa.

Doterajšie paragrafy 7 a 8 sa označujú ako paragrafy 6 a 7.

**7.** Poznámky pod čiarou k odkazom č. 13, č. 14 a č. 15 sa vypúšťajú.

**Čl. II**

Toto všeobecne záväzné nariadenie nadobúda účinnosť 01. 01. 2023.

 Ján H r č k a

 starosta